Camouflage av Rod Stewart

Camouflage er det 13. studioalbumet til Rod Stewart, gjeve ut den 18. juni 1984 på Warner Bros. Records (WEA 925 095-1). Det kom ut tre singlar frå albumet, «Infatuation», «Some Guys Have All the Luck» og ein versjon av Free-songen «All Right Now». Albumet markerte ein slags gjenforeining av Stewart og Jeff Beck, som spelar gitar på fleir songar. Dei to hadde spelt i lag i 60-talsgruppa The Jeff Beck Group.

 Informasjon
Alle songane på albumet vart spelte inn i Lion Share Studio i Los Angeles. Den Grammy-vinnande produsenten Michael Omartian produserte alle songane utanom «Bad for You», som vart produsert av Stewart sjølv.

 Mottaking 
Albumet fekk ganske dårleg kritikk då det kom ut, slik føregangaren Body Wishes hadde fått. Stephen Thomas Erlewine i AllMusic kalla det likevel «relativt sett betre», på grunn av eit par sterke singlar i «Infatuation» og «Some Guys Have All The Luck». Rolling Stone skreiv ikkje om albumet då det kom, men i meldinga for det neste albumet, Every Beat of My Heart, kalla dei dette albumet «altfor glatt».

Innhald

Medverkande
 Rod Stewart – solovokal
 Jeff Beck – gitarsoloar på «Infatuation», «Can We Still Be Friends» og «Bad for You»
 Jim Cregan – gitar
 Robin LeMesurier – gitar
 Michael Landau – gitar
 Jay Davis – bassgitar
 Tony Brock – trommer
 Kevin Savigar – klaverinstrument
 Michael Omartian – klaverinstrument, perkusjon, korvokal
 Jimmy Zavala – munnspel
 Gary Herbig – saksofon
 Jerry Hey, Chuck Findley, Kim Hutchcroft, Charlie Loper, Gary Grant – blåseinstrument
 John Guess – lydteknikar og miksing
 Tom Fouce – andre lydteknikar

 Salslister 
Camouflage nådde åttandeplassen på den britiske albumlista og selde til sølvplate 27. juni 1984. I USA nådde det 18. plassen og selde til gullplate 12. august 1984. Ingen av singlane frå albumet nådde Topp 10 i Storbritannia, men dette klarte to av dei i USA, «Infatuation» (#6) og «Some Guys Have All the Luck» (#10).

+ Singlar År  Song  Plassering 1984  «Infatuation»  27 (Storbritannia), 6 (USA), 27 (GER) 1984  «Some Guys Have All the Luck»  15 (Storbritannia), 10 (USA), 58 (GER) 1984  «All Right Now»  72 (USA)

Kjelder

Denne artikkelen bygger på «Camouflage (album)» frå ,  den 4. juni 2018. 
 oppgav desse kjeldene:

Kategori:Rod Stewart-album
Kategori:Musikkalbum frå 1984
Kategori:Album produserte av Michael Omartian
Kategori:Warner Bros. Records-album